**Ielu basketbola sacensību**

**Nolikums**

**Mērķis un uzdevumi**

* Veicināt sabiedrību iesaistītais sportiskās aktivitātēs;
* Noskaidrot 2022. gada Gaviezes atklātā čempionāta strītbolā uzvarētāju komandas;
* Veicināt basketbola attīstību Dienvidkurzemes novadā un tā apkārtnē, kā arī popularizēt to iedzīvotāju vidū;
* Popularizēt basketbolu kā spēli, aktīvu atpūtu, veselīgu dzīvesveidu, ar pārliecību, ka basketbols ir visiecienītākā sporta spēle, un, kura ir viegli pieejama plašām tautu masām;
* Dot iespēju piedalīties basketbola čempionātā jebkura vecuma un dzimuma spēlētājiem.

**Organizatori**

* Čempionātu organizē Dienvidkurzemes novada Sporta pārvalde;
* Sacensību galvenais tiesnesis - Toms Mackars.

**Laiks un vieta**

|  |  |  |  |
| --- | --- | --- | --- |
| **Nr.** | **Datums** | **Laiks** | **Vieta** |
| 1. | 26.05.2022 | 18:30 | Kapsēdes sporta laukums |
| 2. | 31.05.2022 | 18:30 | Gaviezes sporta laukums |
| 3. | 07.06.2022 | 18:30 | Kapsēdes sporta laukums |
| 4. | 14.06.2022 | 18:30 | Gaviezes sporta laukums |

**Pieteikšanās**

* Pieteikšanās uz čempionāta posmiem ir iespējama sacensību norises vietā 30 minūtes pirms sacensību sākuma.

**Pamatprincipi**

* Čempionātā var piedalīties jebkurš iedzīvotājs bez vecuma ierobežojuma.
* Dalībnieku skaits vienas komandas pieteikumā ir ierobežots - 4 spēlētāji.
* Organizatori garantē katrai komandai posmā kā minimums 3 spēles (pretinieku komandas ierašanos organizatori nevar garantēt).
* Turnīrā netiks dalītas vecuma un dzimuma grupas. Visas izveidotās komandas būs vienlīdzīgas un ar vienādiem noteikumiem
* Par veselības stāvokli atbild paši dalībnieki.

**Sacensību norise un vērtēšana**

* Sacensības notiek pēc 3x3 basketbola noteikumiem;
* Ja sākoties spēlei komanda neierodas laukumā, tiek piešķirts zaudējums.
* Katrā posmā spēlētāji saņem punktus: par 1. vietu - 10 p. , 2. vietu - 9p., 3. vietu - 8p., 4. vietu – 7p., pārējās komandas saņem 6p. par dalību sacensībās.
* Kopvērtējumā tiek summēti visu posmu iegūtie punkti.
* Kopvērtējumā vienāda punktu skaita gadījumā augstāku vietu ieņem komanda:
  1. Kura izcīnījusi augstāku vietu pēdējā posmā.
* Katrā Gaviezes strītbola posmā izspēles kārtību nosaka galvenais tiesnesis, Toms Mackars (tel.28367030), atkarībā no pieteikušos dalībnieku skaita.

**Apbalvošana**

* Apbalvotas tiek trīs labākās komandas, kuras trīs posmu kopvērtējumā ieguvušas visvairāk punktu.
* Katrā posmā komandas krāj punktus un visu posmu beigās apbalvo trīs kopvērtējumā labākās komandas
* **Katrā posmā atsevišķi apbalvošana nav paredzēta.**